Source: https://ispis.sk/judikatura/KSKE/5Co342/2011
Timestamp: 2020-04-03 22:47:19+00:00
Document Index: 1684161

Matched Legal Cases: ['§ 58', '§ 58', '§ 58', '§ 77', '§ 58', '§ 3', 'súd ', 'súd ', 'Súd ', 'súd ', 'súd ', '§ 58', 'súd ', '§ 58', '§ 77', '§ 58', 'súd ', 'Súd ', 'súd ', '§ 58', 'súd ', 'súd ']

KSKE 5 Co 342/2011 - iSpis
iSpis Judikatúra – KSKE 5 Co 342/2011
KS v Košiciach, dátum 23.01.2012, sp.zn. KSKE 5 Co 342/2011
§ 58 OSP
§ 58 ods. 1 OSP § 58 ods. 2 OSP § 77 ods. 1 písm. a) OSP § 58 OSP § 3 ods. 9 OSP
Súd: Krajský súd Košice Spisová značka: 5Co/342/2011 Identifikačné číslo súdneho spisu: 7111222733 Dátum vydania rozhodnutia: 24. 01. 2012 Meno a priezvisko sudcu, VSÚ: JUDr. Ján Slebodník ECLI: ECLI:SK:KSKE:2012:7111222733.2
Uznesenie Krajský súd v Košiciach vo veci žalobcu UNITECH BJ, s.r.o., Bardejov, Duklianska 21, IČO: 36 478 890, proti žalovanému Jozefovi Švecovi, Bardejov, Pod Papierňou 85 o nariadenie predbežného opatrenia (ďalej len PO) , o odvolaní žalobcu a žalovaného proti uzneseniu 37C/270/2011-23 z 19.9.2011 Okresného súdu Košice I
V r a c i a vec súdu prvého stupňa na rozhodnutie o návrhu žalobcu na odpustenie zmeškania lehoty.
Súd prvého stupňa (ďalej len súd) uznesením zakázal žalovanému nakladať s nehnuteľnosťami vrátane prevodu týchto nehnuteľností zapísaných na LV č. XXXXX, nachádzajúcich sa v k. ú. X., P. C. X., P. C. X., a to pozemku evidovanom ako parcela registra "C" parc. č. 4145/17 - trvalé trávne porasty vo výmere 1449 m2, pozemku evidovanom ako parcela registra "C" parc. č. 4145/43 - trvalé trávne porasty vo výmere 228 m2, pozemku evidovanom ako parcela registra "C" parc. č. 4145/44 - trvalé trávne porasty vo výmere 9 m2 a pozemku evidovanom ako parcela registra "C" parc. č. 4145/46 - zastavané plochy a nádvoria vo výmere 917 m2, ich zaťaženia, zriadenia zabezpečovacieho prevodu práva a ich vloženia do základného imania obchodnej spoločnosti a do majetku obchodnej spoločnosti a to až do právoplatného rozhodnutia súdu v konaní o náhradu škody, v prevyšujúcej časti návrh na nariadenie PO zamietol a žalobcovi uložil, aby podal na súd žalobu o náhradu škody do 30 dní odo dňa doručenia uznesenia o nariadení PO.
Uznesenie napadli včas podaným odvolaním žalobca a žalovaný, na základe čoho bola vec predložená na odvolacie konanie.
Pre predloženie veci odvolaciemu súdu však neboli splnené podmienky.
Žalobca podaním z 31.10.2011, došlým súdu 7.11.2011 (č.l. 70-71) požiadal o odpustenie zmeškania lehoty na podanie žaloby, v ktorej uviedol, že súd uznesením vyhovel jeho návrhu a nariadil PO, ktorým žalovaného obmedzil v nakladaní s jeho nehnuteľným majetkom a uložil mu podať žalobu vo veci samej do 30 dní od doručenia predmetného uznesenia, že mu uznesenie bolo doručené 27.9.2011 a koniec súdom určenej lehoty tak pripadol na deň 27.10.2011, že v priebehu plynutia lehoty na podanie návrhu na vydanie PO bola na strane jeho právneho zást. prítomná prekážka, v dôsledku ktorej nemohol realizovať stretnutie s klientom za účelom spracovania a podania žalobného návrhu a taktiež podať žalobu v stanovenej lehote. Ďalej uviedol v čom spočívala prekážka, že súdom stanovenú 30 dňovú lehotu na podanie žaloby zmeškal, že ju zmeškal jeho právny zást. z ospravedlniteľného dôvodu a vychádzajúc z § 58 ods. 1 O.s.p. žiadal o odpustenie zmeškania lehoty na podanie žaloby, ktorú zároveň podal a zároveň navrhol, aby konajúci súd podľa § 58 ods. 2 O.s.p. priznal jeho návrhu na odpustenie zmeškania lehoty odkladné účinky, a to za účelom vylúčenie následkov, uvedených v § 77 ods. 1 písm. a) O.s.p.
Podľa § 58 O.s.p. súd odpustí zmeškanie lehoty, ak ju účastník alebo jeho zástupca zmeškal z ospravedlniteľného dôvodu a bol preto vylúčený z úkonu, ktorý mu patrí. Návrh treba podať do 15 dní po odpadnutí prekážky a treba s ním spojiť i zmeškaný úkon. Súd môže na žiadosť účastníka priznať odkladný účinok návrhu, aby sa odpustilo zmeškanie lehoty.
Zo spisu možno zistiť, že súd doposiaľ nerozhodol o návrhu žalobcu na odpustenie zmeškania lehoty podľa § 58 O.s.p. na podanie žaloby vo veci samej.
Povinnosťou súdu bude preto najprv o návrhu žalobcu na odpustenie zmeškania lehoty rozhodnúť a okrem iného podania účastníkov, ktoré boli do spisu nimi doručené, a to vyjadrenie k odvolaniu žalobcu podaného osobne žalovaným na súd 2.11.2011 (č.l. 63-64) doručiť právnemu zást. žalobcu, a rovnako doručiť vyjadrenie k odvolaniu žalovaného, podaného žalobcom 13.1.2012, došlým odvolaciemu súdu 16.1.2012 (č.l. 77-78) žalovanému a po uplynutí lehoty na odvolanie proti uzneseniu, ktorým súd rozhodne o návrhu žalobcu na odpustenie zmeškania lehoty, vec opätovne predložiť Krajskému súdu v Košiciach.